གཞི་རྩའི་བོད་མིའི་སྒྲིག་འཛུགས་ནས་སྔར་ལོ་ཕྱི་ཟླ་བཅུ་པའི་ནང་ཆབ་སྲིད་ཀྱི་གལ་གནད་དང་འབྲེལ་ལྔ་དང་ལྔ་བཅུ་ཚོགས་འདུ་དང་།ཉེ་ཆར་ཟླ་བ་སྔོན་མའི་ནང་འབྱུང་འགྱུར་བོད་ཀྱི་མདུན་ལམ་དང་འབྲེལ་བའི་ལྔ་དང་ལྔ་བཅུའི་གཞོན་སྐྱེས་ཚོགས་འདུ་བཅས་གོ་སྒྲིག་ཞུས་ཡོད་པ་དང་།ཐེངས་འདིའི་ལྔ་དང་ལྔ་བཅུའི་རྒྱལ་སྤྱིའི་ལྷན་ཚོགས་འདི་ནི་བཙན་བྱོལ་བོད་མིའི་སྤྱི་ཚོགས་སྲ་བརྟན་རྒྱུན་སྐྱོང་ལ་དམིགས་པ་ཞིག་ཡིན་སྟབས།ཚོགས་དུས་ཉིན་གསུམ་གྱི་རིང་བོད་མིའི་རིག་གཞུང་མི་ཉམས་རྒྱུན་འཛིན་གནང་ཐབས་དང་།བོད་མིའི་ཤེས་ཡོན་ཡར་རྒྱས་གཏོང་ཐབས།བོད་མིའི་སྤྱི་ཚོགས་ཀྱི་འཚོ་རྟེན་ཡར་རྒྱས་གཏོང་ཐབས།བོད་མིའི་སྤྱི་ཚོགས་ཀྱི་འཕྲོད་བསྟེན་ཡར་རྒྱས་གཏོང་ཐབས་བཅས་བརྗོད་གཞི་གཙོ་ཁག་བཞིའི་ཐོག་གྲོས་བསྡུར་སྦྱང་བཤད་གནང་གི་འདུག